पाएं अपने शहर की ताज़ा ख़बरें और फ्री ई-पेपरडाउनलोड करें
आईपीएल में स्पॉट फिक्सिंग के गहराते विवाद में अब राजस्थान रॉयल के मालिक राज कुंद्रा का भी नाम आया है और उनसे पूछताछ हुई है.
दिल्ली पुलिस के अनुसार राज कुंद्रा बिना पुलिस की अनुमति के बिना भारत छोड़कर बाहर नहीं जा सकेंगे.
हालांकि उनका पासपोर्ट जब्त नहीं किया गया है लेकिन राज कुंद्रा ने पूछताछ के बाद दिल्ली पुलिस को हलफनामा देकर कहा है कि वो देश छोड़कर नहीं जाएंगे.
राज कुंद्रा से बुधवार को कई घंटों की पूछताछ की गई है और संभावना है कि आगे भी उनसे पूछताछ हो सकती है.
दिल्ली पुलिस के एक आधिकारिक सूत्र ने बीबीसी को बताया, ‘‘ राज कुंद्रा ने दिल्ली पुलिस को एक हलफ़नामे में कहा है कि वो देश छोड़कर नहीं जाएंगे. पुलिस जांच जारी है.’’गिरफ़्तारी
राजस्थान रॉयल्स के तीन खिलाड़ी एस श्रीसंत, अंकित चव्हाण, अजीत चंडिला को आईपीएल में स्पॉट फिक्सिंग करने के आरोप में पिछले दिनों गिरफ्तार किया गया था.
इसके अलावा चेन्नई सुपर किंग के आला अधिकारी गुरुनाथ मेयप्पन और फिल्मों में काम कर चुके विंदू दारा सिंह को भी गिरफ्तार किया गया था. हालांकि बाद में उन्हें जमानत मिल गई है.
यह मामला इतना गंभीर मोड़ ले चुका है कि बीसीसीआई के अध्यक्ष एन श्रीनिवासन ने जांच पूरी होने तक काम काज से अलग होने का फैसला किया है.
राज कुंद्रा से पूछताछ के साथ ही मामला अब एक नया मोड़ लेता दिख रहा है.
उधर राज कुंद्रा अपने ट्विटर अकाउंट (@TheRajKundra) पर कल रात के बाद से ही लगातार ट्वीट कर रहे हैं.
अपने ट्वीट्स में उन्होंने मीडिया रिपोर्टों की कड़ी आलोचना की है. उन्होंने कहा है, ‘’क्या अरेस्ट वारंट भी जारी किए गए? मैं मुंबई में अपने घर वापस आ चुका हूं. कृपया दिल्ली क्राइम ब्रांच को अपना काम करने दीजिए और मीडिया को अपमानजनक भाषा का प्रयोग नहीं करना चाहिए.’’
राज कुंद्रा की पत्नी और अभिनेत्री शिल्पा शेट्टी (@TheShilpaShetty) ने भी ट्वीट करके मीडिया पर अपनी नाराज़गी जताई है.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn